ועדת העבודה, הרווחה והבריאות, כנסת 15, פרוטוקול מספר 285, 2001-03-14 09:45

ג'ודי וסרמן: סעיף 8 סומן כסעיף 7 וגם הוא אושר בוועדה, כאשר סעיף 7(ב) מהווה תוספת.

ג'ודי וסרמן: 7.

ג'ודי וסרמן: תוצאות אי-מתן הודעה מוקדמת.

ג'ודי וסרמן: (א) מעביד שפיטר עובד ולא נתן לו הודעה מוקדמת לפיטורים כאמור בחוק זה ישלם לעובדו פיצוי בסכום השווה לשכרו הרגיל בעד התקופה שלגביה לא ניתנה הודעה מוקדמת.

ג'ודי וסרמן: (ב) עובד שחדל לעבוד ולא נתן למעבידו הודעה מוקדמת להתפטרות כאמור בחוק זה, ישלם למעבידו פיצוי בסכום השווה לשכר הרגיל בעד התקופה שלגביה לא ניתנה הודעה מוקדמת.

ג'ודי וסרמן: זו התוספת לעומת הסעיף שעבר בקריאה ראשונה ומתאים למצב שבצו ההרחבה.

דפנה דג'יאן: בהמשך יש נסיבות חמורות שלא יחולו על העובד והמעסיק והנסיבות החמורות האלה לא מוגדרות ואפשר לתת להן פירוש רחב.

דפנה דג'יאן: לכן אנחנו מבקשים שהסעיף הזה ישונה.

ג'ודי וסרמן: (א) מעביד ייתן לעובדו בסיום העבודה אישור בכתב בדבר תחילתם וסיומם של יחסי עובד ומעביד.

ג'ודי וסרמן: (ב) לא נתן מעביד לאישור כאמור בסעיף קטן (א) עד תום 14 ימים מיום העבודה האחרון של העובד או עד תום שבעה ימים מיום דרישת העובד בכתב, המוקדם מביניהם, דינו קנס האמור בסעיף 61(א)(1) לחוק העונשין, התשל"ז1967- (להלן – חוק העונשין).

ג'ודי וסרמן: (ג) נושא משרה בתאגיד חייב לפקח ולעשות ככל שניתן למניעת עבירה כאמור בסעיף קטן (ב) על-ידי התאגיד או על-ידי עובד מעובדיו ולפי הוראה זו דינו מחצית הקנס האמור בסעיף 61(א)(1) לחוק העונשין.

ג'ודי וסרמן: בעניין סעיף זה, נושא משרה, מנהל פעיל בתאגיד, שותף, למעט שותף מוגבל, ופקיד האחראי מטעם התאגיד על ניהול כוח אדם בתאגיד.

ג'ודי וסרמן: (ד) נעברה עבורה לפי סעיף קטן (ב) על-ידי תאגיד או על-ידי עובד מעובדיו, חזקה היא כי נושא המשרה הפר את חובתו לפי סעיף קטן (ג) אלא אם כן הוכיח שעשה כל שניתן כדי למלא את חובתו.

ג'ודי וסרמן: (ה) שר העבודה והרווחה רשאי באישור ועדת העבודה, הרווחה והבריאות של הכנסת לקבוע פרטים נוספים שיש לכלול באישור.

ג'ודי וסרמן: כאן אני רוצה להפנות את תשומת לב הוועדה לסעיף קטן (ב), שם יש שינוי לעומת הנוסח שעבר בקריאה ראשונה.

ג'ודי וסרמן: בקריאה ראשונה הסנקציה הפלילית חלה לאחר תום שלושה ימים מיום העבודה האחרון של העובד.

ג'ודי וסרמן: זאת אומרת, אם המעביד לא נתן את האישור בתום שלושה ימים, חלה עבירה פלילית.

ג'ודי וסרמן: מוצע לוועדה לקבוע כאן 14 ימים מיום העבודה האחרון או שבעה ימים אם העובד דרש את האישור באופן מפורש.

דפנה דג'יאן: אנחנו הבנו שמדובר על עבירה פלילית, אבל אני רוצה לציין שזה לא משנה שהמעביד יכול להרשות לעצמו להוציא את האישור אחרי שבוע או אחרי חודש כי הקנס שמוטל עליו הוא אותו קנס.

דפנה דג'יאן: כפי שציין עורך-דין אטלן, הנזק הוא נזק מתמשך.

דפנה דג'יאן: כל יום שעובר ובידי העובד אין את האישור, הוא תקוע ולא ברור לו מה מצבו התעסוקתי.

דפנה דג'יאן: הוא לא יכול לגשת לכל הרשויות ועקב כך הוא מפסיד זכויות.

דפנה דג'יאן: הנזק הוא נזק מתמשך ולא נזק של יום או יומיים.

ג'ודי וסרמן: לבית-הדין האזורי לעבודה תהא סמכות ייחודית לדון בהליך שעילתו בחוק זה.

ג'ודי וסרמן: 10.

ג'ודי וסרמן: פיטורים והתפטרות בלא מתן הודעה מוקדמת, הוראות סעיפים 2 עד 7 לא יחולו: על עובד שעקב קיומן של נסיבות מיוחדות אין לדרוש ממנו כי יעבוד בתקופת ההודעה המוקדמת הקבועה בחוק זה.

ג'ודי וסרמן: שר העבודה והרווחה רשאי לקבוע באישור ועדת העבודה, הרווחה והבריאות של הכנסת ובהתייעצות עם ארגוני עובדים וארגוני מעבידים שלדעתו הם יציגים את הנסיבות המיוחדות שעקב קיומן אין לדרוש מעובד כי יעבוד בתקופת ההודעה המוקדמת.

ג'ודי וסרמן: (2) על מעביד בנסיבות בהן העובד שפוטר איננו זכאי לפיצויים על-פי הוראות סעיף 16 או 17 לחוק פיצויי פיטורים או על-פי החלטת בית-דין למשמעת אשר הורה על פיטורין בלא פיצויים מכוח הוראת חיקוק הקובע שיפוט משמעתי.

ג'ודי וסרמן: כאן יש נסיבות בהן אין לדרוש מהעובד שיעבוד בתקופת העבודה המוקדמת, אותן נסיבות חמורות עליהן שמענו קודם.

ג'ודי וסרמן: אני רוצה לציין בפני הוועדה שבנוסח הקודם דובר על נסיבות חמורות בהן אין לדרוש כי עובד יעבוד בתקופת הודעה מוקדמת ואנחנו רוצים לשנות את זה לנסיבות מיוחדות כי אנחנו חושבים שזה יותר מתאים ויכול להקיף יותר מקרים.

דפנה דג'יאן: לפי נוסח הסעיף הקודם הטלת קנס הוא על עובד שלא הודיע למעסיק על התפטרותו.

דפנה דג'יאן: לא מדובר על עבודה בפועל או על כך שאין עבודה בפועל.

ג'ודי וסרמן: לעניין חוזה דין המדינה כדין כל מעביד אחר.

ג'ודי וסרמן: 12.

ג'ודי וסרמן: שמירת זכויות.

ג'ודי וסרמן: חוק זה אינו בא למעט מכל זכות הנתונה לעובד על-פי חוק הסכם קיבוצי או חוזה עבודה.

ג'ודי וסרמן: 13.

ג'ודי וסרמן: ביצוע ותקנות.

ג'ודי וסרמן: שר העבודה והרווחה ממונה על ביצוע של חוק זה ורשאי להתקין תקנות בכל הנוגע לביצועו.

ג'ודי וסרמן: (ב) על אף האמור בסעיף 3 ו4- רשאי שר העבודה והרווחה בהתייעצות עם ארגוני עובדים וארגוני מעבידים שלדעתו עם יציגים ובאישור ועדת העבודה, הרווחה והבריאות של הכנסת לקבוע הוראות שונות מאלה הקבועות בסעיפים האמורים לגבי סוגי עובדים ובהתחשב באופן תשלום השכר וצורת העסקתם.

ג'ודי וסרמן: 14.

ג'ודי וסרמן: בית-הדין לעבודה.

בסופה יבוא: 15.

בסופה יבוא: תחילה.

בסופה יבוא: תחילתו של חוק זה שלושים ימים מיום פרסומו.

מיכאל אטלן: נציגי משרד המשפטים אמרו שמבחינתם הם לא רואים קושי שזה ישתלב וששר המשפטים יחתום על צו כדי שזה ייכנס למרכז הגבייה.

יאיר פרץ: מי בעד?

יאיר פרץ: אושר פה אחד.

יורי שטרן: אני חוזר שוב על מילות התודה שלי לכל אלה שעסקו בהצעת החוק.